194 HIKAYAT SAIF-AL-YEZAN. 



dia, maka Saif-al-Yezan pun memukul pada orang itu, telah 

 matilah dua orang, dan yang lain itu pergi membri tahu pada 

 Eajanya. Maka Eaja itu pun membawa rayat ampat puloh 

 orang yang gaga.h-gagah, suroh menangkap Saif-al-Yezan pada 

 kabeh itu. Maka Saif-al-Yezan pun melihat hal orang banyak 

 datangnya handak menangkap dia itu, maka pintu kabeh itu 

 pun ditutopkannya; sakalian orang itu menyuroh buka pintu 

 itu tiada juga mahu dibuka pintu olih Saif-al-Yezan. Satelah 

 itu maka Eaja dengan mantrinya tiadalah berdaya lagi, kerna 

 tempat itu tempat tuannya. Maka kata mantri serta orang 

 banyak pada Eajanya itu, " Janganlah kita kasih makannya, 

 dan bebrapa lamanya bolih tertahan laparnya itu ? Ta dapat 

 tiada nanti matilah ia." Maka kata Eaja pula, " Aku takut 

 kalau-kalau kabeh itu, tempat tuan kita, nanti dibinasakannya. 

 Kerna itulah aku tiada menyurohkan pechahkan pintu kabeh 

 itu tempat tuan kita itu. Janganlah lagi antarkan makan- 

 annya pada orang itu." 



Maka adalah halnya Saif-al-Yezan didalam tempat itu 

 telah berkata Saif-al-Yezan, " Hei Seti Shameh, apalah 

 ada makanan pada tempat ini ? " Maka kata Seti Shameh, 

 Ada pun di tempat ini gandom, dan bijan, dan lagi ayer ma- 

 war, dan minyak sapi." Maka kata Saif-al-Yezan, " Baiklah 

 sakali-kali makanan yang ada pada kita ini, dan baiklah kita 

 duduk pada tempat ini kita makan akan makanan ini juga." 

 Tiba-tiba antara bebrapa lamanya maka habislah makanan itu ; 

 maka Saif-al-Yezan baharulah handak mengerat kapala kam- 

 bing itu. Kata Seti Shameh, "Hei pahlawan, sabarlah 

 dahulu, janganlah angkau kerat kapala kambing, tuan pada 

 orang negri ini. Sabaik-baik angkau angkat bawa naik kaatas 

 kabeh ini, angkau berseru-seru, " Hei segala orang negri ini, 

 tiada sakali-kali kamu mahu membri makanan pada kami ini, 

 nantilah aku kerat tuanmu ini." Telah segala orang negri itu 

 mendengar serunya Saif-al-Yezan yang demikian itu, maka 

 orang negri itu pun heiran mendengar perkataan Saif-al-Yezan 

 itu : maka lalu katanya segala orang itu kapada Saif-al-Yezan, 

 " Janganlah angkau kerat tuan kami itu dahulu, nantilah kami 

 sakalian antarkan makanan pada tiap-tiap hari." Maka lalu 



Jour. Straits Branch 



